Gibson SG Special

**Gibson Brands, Inc.** (ent. Gibson Guitar Corporation) on yhdysvaltalainen akustisten, sähkö- ja bassokitaroiden valmistaja.

Historia
--------

Gibson Les Paul Classic
Orville Gibson aloitti mandoliinien valmistamisen 1894 Yhdysvalloissa Michiganin Kalamazoossa. Orville Gibsonin soittimia markkinoimaan perustettiin vuonna 1902 Gibson Mandolin-Guitar Mfg. Co, Ltd, mutta Gibson itse lopetti toimintansa yrityksessä vuoden kuluttua.

Gibson kehitti 1920- ja 1930-luvuilla kitarasuunnittelua useilla tavoilla. Mallistossa oli esimerkiksi Gibson L5. Vuonna 1936 yritys esitteli ensimmäisen "Electric Spanish" -mallin ES-150, jota pidetään ensimmäisenä kaupallisesti menestyneenä sähkökitarana.

Gibson teki ensimmäisen umpirunkoisen kitaransa (Les Paul Model) Vuonna 1952 yhteistyössä kitaristi Les Paulin kanssa. Vuonna 1958 mallistoon tulivat muun muassa Gibson Explorer, Flying V ja puoliakustinen ES-335. Kaksikelainen "humbucker"-mikrofoni esiteltiin vuonna 1957. Les Paul -mallin valmistus päättyi 1961 SG-mallin vuoksi, mutta valmistusta jatkettiin 1960-luvun lopulla, kun kitaran ottivat käyttöön esimerkiksi Eric Clapton ja Peter Green. Sekä Les Paul että SG tulivat myöhemmin hyvin suosituiksi heavy metal -kitaristien käytössä. Gibson Firebird esiteltiin vuonna 1963.

Gibson Explorer
Gibsonin ja Fenderin kitaroiden välille syntyi lopulta perinteinen kilpailuasetelma: Fenderin Stratocaster- ja Telecaster-malleissa on yksikelaiset mikrofonit, joiden tuottama ääni on terävämpi ja kireämpi kuin Gibsonin humbuckerien tuottama, joka puolestaan on täyteläisempi ja pehmeämpi.

Gibson-kitaroiden tuotanto siirrettiin 1970-luvulla Kalamazoosta Nashvilleen Tennesseehin.

Tytäryhtiöt
-----------

Gibsonin tytäryhtiö Epiphone valmistaa Gibsonin myydyimmistä malleista edullisempia versioita. Epiphonen tuotteiden Gibsonia alhaisemmat myyntihinnat ja valmistuskustannukset johtuvat huokeampien raaka-aineiden käytöstä, suuremmista sarjavalmistuseristä ja osin kiinalaisten ja korealaisten soitintehtaiden käytöstä.

Muita Gibsonin omistamia soitinvalmistajia ovat kitaravalmistajat Kramer Guitars ja Steinberger, bassokitaroihin erikoistunut Tobias, pianovalmistaja Baldwin Piano Company, tehoste- ja MIDI-laitevalmistaja *Oberheim* ja rumpuja valmistava Slingerland. Gibson valmistaa myös Gibson-merkkisiä vahvistimia. Gibsonilla on tehdas myös Memphisissä, missä valmistetaan ja myydään Custom Shop -kitaroita.

Muuta
-----

Heritage Guitars Company on itsenäinen kitaravalmistaja, jonka perustivat Gibsonin entiset työntekijät Gibsonin siirryttyä Nashvilleen.

Tunnettuja kitaramalleja
------------------------

* Gibson Les Paul
* Gibson Explorer
* Gibson Flying V
* Gibson SG
* Gibson Firebird
* Gibson ES-150
* Gibson ES-175
* Gibson ES-330 (Epiphone Casinon esikuva ja lähisukulaismalli)
* Gibson ES-335
* Gibson ES-295
* Gibson Les Paul special
* Gibson J-160E
* Gibson L5
* Gibson J-200 akustinen malli
* Gibson Super 400
* Gibson Dove

Tunnettuja bassomalleja
-----------------------

* Gibson Thunderbird
* Gibson Les Paul Money
* Gibson EB-0
* Gibson EB-3

Tunnettuja Gibsonin soittajia
-----------------------------

Chuck Berry käytti paljon Gibsonin kitaroita.
* B.B. King - Gibson ES-5, Gibson ES-335/Lucille
* Scotty Moore - Gibson ES-295
* Muddy Waters - Gibson Les Paul Gold Top ´52, Gibson SG Junior
* Chuck Berry - Gibson ES-350TN, Gibson ES-335, Gibson ES-355
* Jimi Hendrix (Jimi Hendrix Experience) - Gibson SG, Gibson Flying V
* Eric Clapton - Gibson Les Paul, Gibson Firebird, Gibson SG, ES-335
* Frank Zappa - Gibson Les Paul, Gibson SG
* George Harrison (The Beatles) - Gibson J-160E, Gibson SG Standard, Gibson ES-345
* Peter Green (Fleetwood Mac) - Gibson Les Paul
* Albert King - Gibson Flying V
* Jimmy Page (Led Zeppelin) - Gibson Les Paul, Gibson EDS 1275
* Slash (Guns´N Roses) Gibson Les Paul

Lähteet
-------

1. ↑  About Gibson Brands, Inc. *www.gibson.com*. Viitattu 13.7.2020.
2. ↑  Guitar-list.com
3. ↑  1967 Gibson ES-330 *ChasingGuitars*.  23.9.2015. Viitattu 29.1.2019. (englanniksi)
4. ↑  Willie G. Moseley: Remembering B.B. King *Vintage Guitar® magazine*.  18.9.2015. Viitattu 29.1.2019. (englanniksi)
5. ↑  Michael Dregni: Scotty Moore’s Gibson ES-295 *Vintage Guitar® magazine*.  28.3.2016. Viitattu 29.1.2019. (englanniksi)
6. ↑  Chloe Richardson: What Guitars Did Chuck Berry Play? *American Blues Scene*.  28.7.2018. Viitattu 29.1.2019. (englanniksi)
7. ↑  Wolf Marshall: Albert King’s Flying Vs *Vintage Guitar® magazine*.  16.3.2010. Viitattu 29.1.2019. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Gibson Guitar Corporation**.
* Ilkka Mattila: Legendaarinen Gibson hakeutui yrityssaneeraukseen *Helsingin Sanomat*.  21.5.2018.  Arkistoitu 22.5.2015. Viitattu 25.5.2018.
* About "Music Yo"
* Gibson. Guitar.wikia.com
* Gibson Musical Instruments (englanniksi)
* Gibson Bass Guitars (englanniksi)